ORDENANZA FISCAL DO IMPOSTO SOBRE BENS INMOBLES
ADMINISTRACIÓN LOCAL — Municipal — Estrada, A (Ordenanzas e Regulamentos, 28/12/2023)

Elevado a definitivo o acordo plenario de data 26-outubro-2023, de modificación da ordenanza fiscal do Imposto sobre Bens Inmobles por non terse presentado reclamacións durante o prazo anunciado no B. O. P. número 210, do 31 do dito mes, faise publico o texto íntegro da modificación, en cumprimento do disposto nos parágrafos 3 e 4 do artigo 17 do Texto Refundido da Lei Reguladora das Facendas Locais, aprobado polo R. Decreto Lexislativo 2/2004. O Imposto sobre Bens Inmobles rexerase neste Concello: 1. Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: 3. Para os efectos deste imposto, terán a consideración de bens inmobles rústicos, urbanos e de características especiais os definidos como tales nas normas reguladoras do Catastro Inmobiliario. O carácter urbano ou rústico do inmoble dependerá da natureza do solo. Non están suxeitos a este imposto: 1. Estarán exentos os seguintes inmobles: 2. Así mesmo, previa solicitude, estarán exentos: O efecto da concesión destas exencións de carácter rogado comeza a partir do exercicio seguinte á data da súa solicitude e non se aplicarán retroactivamente. Sen embargo, cando o beneficio fiscal se solicite antes de que a liquidación sexa firme, concederase se na data da deivindicación do tributo concorren os requisitos esixidos para adquirilo.1. Son suxeitos pasivos, a título de contribuíntes, as persoas naturais e xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto. No suposto de concorrencia de varios concesionarios sobre un mesmo inmoble de características especiais, será substituto do contribuínte quen deba satisfacer o maior canon.2. O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada conforme ás normas de dereito común. O concello repercutirá a totalidade da cota líquida do imposto en quen, non reunindo a condición de suxeitos pasivos do mesmo, fagan uso mediante contraprestación dos seus bens demaniais ou patrimoniais. Así mesmo, o substituto do contribuínte poderá repercutir sobre os demais concesionarios a parte da cota líquida que lles corresponda en proporción ós canons que deban satisfacer cada un deles.3. Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos ditos dereitos quedarán afectos ó pagamento da totalidade da cota tributaria nos termos previstos na Lei Xeral Tributaria. Para estes efectos, os notarios solicitarán información e advertirán ós comparecentes sobre as débedas pendentes polo Imposto sobre Bens Inmobles asociadas ó inmoble que se transmite.4. Responden solidariamente da cota deste imposto, en proporción ás súas respectivas participacións, os copartícipes ou cotitulares das entidades a que se refire o artigo 35.4 da Lei 58/2003, do 17 de decembro, Xeral Tributaria, se figuran inscritos como tales no Catastro Inmobiliario. De non figuraren inscritos, a responsabilidade esixirase por partes iguais en todo caso.1. A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme ó disposto nas normas reguladoras do Catastro Inmobiliario.2. Os valores catastrais poderán ser obxecto de revisión, modificación ou actualización nos casos e forma que a Lei prevé. 1. A base liquidable deste imposto será o resultado de practicar na base impoñible a redución que legalmente se estableza.2. A base liquidable notificarase conxuntamente coa base impoñible nos procedementos de valoración colectiva. A dita notificación incluirá a motivación da redución aplicada mediante a indicación do valor base que corresponda ó inmoble así como dos importes da redución e da base liquidable do primeiro ano de vixencia do novo valor catastral.3. O valor base será a base liquidable do exercicio inmediato anterior á entrada en vigor do novo valor catastral, agás nas circunstancias sinaladas no artigo 69 do texto refundido da Lei reguladora das Facendas Locais, aprobado polo R. Decreto Lexislativo 2/2004, do 2 de marzo.4. Nos procedementos de valoración colectiva, a determinación da base liquidable será competencia da Dirección Xeneral do Catastro e recorrible ante os Tribunais Económico Administrativos do Estado.1. A cota íntegra deste imposto será o resultado da aplicación á base liquidable dos tipos de gravame recollidos neste artigo.2. O tipo de gravame para os bens inmobles urbanos será do 0,50 por cento.3. O tipo de gravame para os bens inmobles rústicos será do 0,30 por cento.4. O tipo de gravame para os bens inmobles de características especiais será do 1,30 por cento.5. Nos supostos de inmobles de uso residencial que se atopen desocupados con carácter permanente, aplicarase unha recarga do 50 por cento da cota líquida do imposto. Esta porcentaxe será do 100 por cento cando o período de desocupación sexa superior a tres anos. A recarga, que se esixirá aos suxeitos pasivos do tributo, devindicarase o 31 de decembro e liquidarase anualmente, unha vez constatada a desocupación do inmoble en tal data, xuntamente co acto administrativo polo que esta se declare. Para estes efectos, terá a consideración de inmoble desocupado con carácter permanente aquel que permaneza desocupado, de forma continuada e sen causa xustificada por un prazo superior a dous anos, e pertenzan a titulares de catro ou máis inmobles de uso residencial. Consideraranse desocupados: A porcentaxe de recarga que corresponda conforme ao sinalado anteriormente incrementarase en 50 puntos porcentuais adicionais en caso de inmobles pertencentes a titulares de dous ou máis inmobles de uso residencial que se atopen desocupados no termo municipal de A Estrada. A declaración municipal como inmoble desocupado con carácter permanente esixirá a previa audiencia do suxeito pasivo e entenderase a estes efectos acreditado que existen indicios de desocupación cando no inmoble de uso residencial nos termos anteriormente descritos non figure ningunha persoa escrita no padrón municipal de habitantes no prazo superior aos dous ou tres anos anteriormente referidos. Consideraranse causas xustificadas de desocupación as seguintes: inmobles suxeitos a actuacións de obra ou rehabilitación, ou outras circunstancias que imposibiliten a súa ocupación efectiva; vivendas obxecto dun litixio ou causa pendente de resolución xudicial ou administrativa que impida o uso e disposición da mesma; inmobles que os seus titulares, en condicións de mercado, ofrezan en venda, cun máximo dun ano nesta situación, ou en alugueiro, cun máximo de seis meses nesta situación.6. A cota líquida obterase minorando a cota íntegra no importe das bonificacións obrigatorias sinaladas na lei e previstas nesta ordenanza.1. Terán dereito a unha bonificación do 90 por cento na cota íntegra do imposto, sempre que así o soliciten os interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior ó remate das mesmas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Para aproveitar a nomeada bonificación, os interesados deberán cumprir as seguintes condicións: A solicitude da bonificación poderase formular desde que se poida acreditar o inicio das obras, e a acreditación dos requisitos anteriores poderá realizarse mediante calquera outra documentación admitida en dereito. Se as obras de nova construción ou de rehabilitación integral afectasen a diversos solares, detallaranse na solicitude as referencias catastrais de todos eles.2. Terán dereito a unha bonificación do 50 por cento na cota íntegra do imposto, durante os tres períodos impositivos seguintes ó do outorgamento da cualificación definitiva, as vivendas de protección oficial e as que resulten equiparables a estas conforme a normativa da Comunidade Autónoma. Esta bonificación, que ten carácter rogado, poderá solicitala o interesado en calquera momento anterior ó remate dos tres períodos impositivos de duración da mesma, e terá efectos, no seu caso, dende o período impositivo seguinte ó da solicitude. Para isto, deberá achegarse a seguinte documentación: 3. Ademais, cando concorran os requisitos do punto anterior, as vivendas de protección oficial e as equiparables a estas segundo as normas da Comunidade Autónoma, unha vez esgotado o devandito prazo de tres anos, gozarán durante tres exercicios máis dunha bonificación do 25 por cento. Para isto, o interesado deberá achegar: 4. Terán dereito a unha bonificación do 95 por cento da cota íntegra e, no seu caso, do recargo do imposto ó que se refire o artigo 153 do texto refundido da Lei reguladora das Facendas Locais aprobado polo R. Decreto Lexislativo 2/2004, do 2 de marzo, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro, sobre Réxime Fiscal das Cooperativas.5. De conformidade co establecido no artigo 74.2 quáter do texto refundido da Lei reguladora das Facendas Locais aprobado polo R. Decreto Lexislativo 2/2004, do 2 de marzo, gozarán dunha bonificación do 95 por cento da cota íntegra do imposto, aqueles inmobles nos que estean ubicadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. No suposto que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 50 por cento da cota íntegra do imposto. Se nese mesmo inmoble se desenvolve unha actividade económica distinta á agraria, gandeira ou forestal non se poderá conceder bonificación algunha. Para poder aplicar esta bonificación, a construción cuxa existencia a xustificaría, deberá estar dada de alta debidamente no Catastro e ter asinada un valor catastral. Corresponderá ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. Para poder gozar desta bonificación, os suxeito pasivo deberán unir á súa solicitude a seguinte documentación: O Concello realizará de oficio todas as actuacións precisas para a comprobación dos extremos expostos ao respecto de esta bonificación. Os obrigados tributarios deberán comunicar ao Concello calquera modificación relevante das condicións ou requisitos esixibles para a aplicación do beneficio fiscal. Cando a Administración coñeza por calquera medio a modificación das condicións ou os requisitos para a aplicación do beneficio fiscal, o órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal.6. Os suxeitos pasivos que ostenten a condición de titulares de familia numerosa gozarán de bonificación na cota íntegra do imposto relativa ao inmoble de uso residencial que constitúa a súa residencia habitual, e onde estean empadroados os membros da unidade familiar, nalgunha das porcentaxes seguintes: Para a aplicación da bonificación será requisito imprescindible a súa solicitude polo interesado, acreditando as seguintes circunstancias: Terán efectos no padrón do imposto as bonificacións solicitadas antes do un de abril de cada ano, sempre e cando resulte acreditada a concorrencia, o un de xaneiro, dos restantes requisitos. As bonificacións aplicadas nun exercicio manterán vixencia no seguinte previa a solicitude de prórroga que os interesados deberán presentar antes do un de abril, xunto á documentación xustificativa das circunstancias sinaladas. Non se poderá aplicar a bonificación a máis dunha vivenda por titular.7. Terán dereito a unha bonificación do 50 por cento na cota íntegra do imposto as vivendas e locais situados en edificios que teñan instalados sistemas para o aproveitamento térmico ou eléctrico da enerxía proveniente do sol para autoconsumo, durante os tres anos seguintes á data da instalación, sempre que estes sistemas reúnan as condicións seguintes: 8. As bonificacións reguladas nos parágrafos 1, 2, 3, 4, 6 e 7 deste artigo deben ser solicitadas polo suxeito pasivo e, con carácter xeral, o efecto da súa concesión comezará a partir do exercicio seguinte ó da solicitude. Cando a bonificación se solicite antes de que a liquidación sexa firme, concederase se na data do devengo do imposto concorren os requisitos esixidos para o seu aproveitamento. A bonificación regulada no apartado 5 terá carácter rogado, debendo ser presentada polo suxeito pasivo antes do 1 de abril do exercicio en que vaia a ter efectividade e a súa concesión manterase para os exercicios sucesivos, sen prexuizo do establecido no parágrafo final do dito apartado.9. As bonificacións reguladas neste artigo son compatibles entre si cando así o permita a natureza da bonificación e do ben inmoble de que se trate, e aplicaranse, no seu caso, pola orde na que aparecen relacionadas nos correspondentes apartados, minorando sucesivamente a cota íntegra do imposto.1. O período impositivo coincide co ano natural.2. O imposto devindicarase o primeiro día do período impositivo.3. Os feitos, actos e negocios que deban ser obxecto de declaración ou comunicación perante o Catastro Inmobiliario terán efectividade na devindicación deste imposto inmediatamente posterior ó momento no que se produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario.1. As alteracións concernentes aos bens inmobles susceptibles de inscrición catastral que teñan transcendencia a efectos deste imposto determinarán a obrigación dos suxeitos pasivos de formalizar as declaracións conducentes á súa inscrición no Catastro Inmobiliario, conforme ao establecido nas súas normas reguladoras.2. A liquidación e recadación, así como a revisión dos actos ditados en vía de xestión tributaria deste imposto, serán competencia exclusiva deste Concello, salvo delegación, e comprenderán, entre outras, as funcións de recoñecemento e denegación de exencións e bonificacións, realización das liquidacións conducentes á determinación das débedas tributarias, emisión dos documentos de cobranza, resolución dos expedientes de devolución de ingresos indebidos, resolución dos recursos que se interpoñan contra os devanditos actos e actuacións para a asistencia e información ao contribuínte referidos ás materias comprendidas neste apartado.3. Agruparanse nun só documento de cobranza todas as cotas deste imposto relativas a un mesmo suxeito pasivo, cando se trate de inmobles rústicos deste municipio.1. Se a xestión, a inspección e a recadación do tributo foron delegadas total ou parcialmente na Deputación de Pontevedra, as normas contidas nos artigos anteriores serán aplicables ás actuacións que ten que realizar a Administración delegada, sempre que non contradigan o establecido na Ordenanza Fiscal Xeral desta última, xa que nese caso, no que respecta á recadación e ás normas de eficiencia e economía, incluído o relativo a achega de documentación polos interesados regulado no art.28 da Lei 39/2015, de 1 de outubro, prevalecería o establecido na normativa específica do órgano de xestión tributaria.2. O órgano de xestión tributaria establecerá os circuítos administrativos máis adecuados para conseguir a colaboración das organizacións representativas dos suxeitos pasivos co fin de simplificar o cumprimento das obrigacións formais e materiais derivadas daquelas, ou os procedementos de liquidación e recadación.3. Todas as actuacións de xestión e recadación que leve a cabo o órgano de xestión tributaria axustaranse ao que prevé a normativa vixente e a súa ordenanza xeral de xestión, inspección e recadación, aplicable aos procesos de xestión dos ingresos locais, a titularidade dos cales corresponde ao municipio delegante. En todo o relativo ás infraccións tributarias e as súas cualificacións, así coma ás sancións que lles correspondan, estarase ao disposto na vixente Lei Xeral Tributaria e demais normativa de aplicación. As modificacións que se introduzan na regulación deste imposto polas leis de orzamentos xerais do Estado ou por calquera outra lei ou disposición, e que resulte de aplicación directa, producirán, no seu caso, a correspondente modificación tácita da presente ordenanza fiscal. Esta ordenanza derroga a ordenanza fiscal do Imposto sobre Bens Inmobles vixente e as súas modificacións. A presente ordenanza fiscal, na redacción aprobada polo Pleno deste concello na sesión celebrada o 26 de outubro de 2023, comezará a rexer con efectos dende o 1 de xaneiro de 2024, e continuará vixente en tanto non se acorde a súa modificación ou derrogación. En caso de modificación parcial da ordenanza, os artigos non modificados continuarán vixentes. Contra a aprobación definitiva da modificación desta ordenanza fiscal poderase interpor ante o Tribunal Superior de Xustiza de Galicia recurso contencioso-administrativo no prazo de dous meses contados a partir do día seguinte ao da súa publicación no Boletín Oficial da Provincia. O ALCALDE, José C. López Campos. [ASINADO ELECTRONICAMENTE NA MARXE]